ขอสอบถามค่ะพอดี ทานยาคุมเบิ้ลไปสองเม็ดในวันแรกของการเริ่มแผงใหม่ค่ะ และได้มีเพศสัมพันธ์ุ วันต่อมามีประจำเดือนเล็กน้อยค่ะทั้งๆที่ประจำเดือนหมดไปได้ประมาณ2วันแล้ว เลยรีบไปซื้อยาคุมฉุกเฉินมากินตามคำแนะนำของเภสัธ อยากทราบว่าหลังจากกินยาคุมฉุกเฉินแล้วควรกินยาคุมแผงเดิมต่อไปจนหมดไหมคะ แล้วเว้น7วันแล้วเริ่มแผงใหม่ต่อไปเหมือนปกติ หรือควรทิ้งยาคุมแผงนี้ไปเลย แล้วเริ่มกินแผงใหม่ ถ้าเป็นในกรณีแรกที่ทานต่อได้จนหมดแผงแล้วประสิทธิภาพการป้องกันยังมีอยู่ไหมคะหรือว่าต้องใช้การป้องกันแบบอื่นร่วมด้วย
สวัสดีค่ะ การเริ่มรับประทานยาคุมแผงใหม่ควรเริ่มในช่วง 1-5 วันแรกของการมีประจำเดือน เพื่อให้แน่ใจว่าไม่มีการตั้งครรภ์ และไม่จำเป็นต้องรับประทาน 2 เม็ดค่ะ เพราะการรับประทานเกินอาจทำให้มีปริมาณฮอร์โมนที่มากเกินไปส่งผลให้มีเลือดออกผิดปกติจากช่องคลอดได้ หากเริ่มรับประทานในช่วงอื่นของเดือน แนะนำให้รับประทานยาคุมติดต่อกัน 7 วันก่อนที่จะมีเพศสัมพันธ์แบบไม่ป้องกันได้ค่ะ เพื่อให้แน่ใจว่ายาออกฤทธิ์แล้วยาคุมกำเนิดฉุกเฉินอาจมีผลข้างเคียงทำให้เลือดออกกระปริดกระปรอยจากช่องคลอดร่วมกับประจำเดือนในเดือนถัดไปมาคลาดเคลื่อนได้ หากรับประทานยาคุมกำเนิดฉุกเฉินไปแล้ว ควรสังเกตอาการดังกล่าวไป โดยเลือดที่น่าจะเกิดจากผลของยาคุมฉุกเฉินควรมีปริมาณน้อยกว่าประจำเดือนปกติ และควรค่อยๆจางไป หากออกมาผิดปกติร่วมกับปวดหน่วงท้องน้อยมาก ควรไปปรึกษาสูตินรีแพทย์หลังจากเริ่มรับประทานยาคุมกำเนิดฉุกเฉินสามารถรับประทานยาคุมแบบธรรมดาต่อได้เลย โดยใช้หลักการดังที่กล่าวไป แต่ถ้าอยากให้ง่ายและไม่สับสน แนะนำว่าในเดือนนี้ให้คุมกำเนิดด้วยวิธีอื่นเช่นถุงยางอนามัยก่อน จนกระทั่งประจำเดือนรอบถัดไปมาวันแรกก็ค่อยเริ่มกินยาคุมกำเนิดแบบแผงรายเดือนค่ะ